Masakri na Dobrinji

Masakri na Dobrinji su nekoliko masakara koji su počinjeni nad civilima u sarajevskom naselju Dobrinja tokom rata u BiH, za vrijeme Opsade Sarajeva.NIŠTA ČULI, NIŠTA VIDELI objavljeno 28.11.2012 na sense-agency.com pristupljeno 12.7.2014 Hamdo Ćamo, HRONOLOGIJA OPSADE SARAJEVA 1992-1995  sa stranice camo.ch pristupljeno 12.7.2014 

 Prvi masakr na Dobrinji 

Prvi Masakr na Dobrinji (zapadno predgrađe Sarajeva) desio se 1. juna 1993. u 10:20 kada su s položaja Vojske RS-a ispaljena 2 minobacačka projektila na igralište na kojem je omladina igrala nogometnu utakmicu trećeg dana Kurban-bajrama.Connie Chung, The CBS Evening News with Dan Rather and Connie Chung, 1. 6. 1993 (6:39: "Danas je bio praznik za muslimane u Bosni i neki mladići odlučili su ignorisati rat te su se podijelili u ekipe za nogometnu utakmicu. Nije prošlo mnogo prije no što je njihovo igralište bilo natopljeno krvlju. Kako izvještava David Martin, to je bio mračni podsjetnik neuspjeha svjetske zajednice da okonča pokolj u Bosni.") Utakmicu je gledalo oko 200 ljudi. UN je objavio da službeni broj poginulih iznosi 13 (izvještaji reportera u to vrijeme navodili su brojke od 11 do 15 mrtvih) a ranjeno je 80 civila. To je tada bio najsmrtonosniji zločin nad civilima nakon uvođenja UN-ovih sankcija protiv SR Jugoslavije godinu ranije.

 Drugi masakr na Dobrinji 

Drugi masakr na Dobrinji desio se 12. jula 1993. u ulici Hakije Turajlića 37, kada je od minobacačke granate ispaljene sa srpskih položaja, u redu za vodu stradalo 13 civila, a 15 ranjeno. Nakon toga počinjena su još dva masakra u redovima za vodu, kada su srpske snage granatama pogodile ljude koji su čekali da napune kanistere vodom s obzirom da je srpska vojska prethodno prekinula dotok vode.

 Treći masakr na Dobrinji 

Treći masakr se desio 18. juna 1995. godine. Tada je iz pravca Nedžarića ispaljena granata koja je pogodila Osnovnu školu "Simon Bolivar" koja se danas zove "Skender Kulenović" u kojoj je veliki broj ljudi čekao u redu za vodu. Tom prilikom je ubijeno sedam, a teže ili lakše ranjeno dvanaest ljudi.

 Četrvti masakr na Dobrinji 

Četrvti masakr dogodio tri dana kasnije, 21. juna 1995. Tada je ubijeno šest, a ranjeno petnaest civila.

 Također pogledajte 

 Masakri u Sarajevu (1992–1995)
 Opsada Sarajeva

 Reference 

 Vanjski linkovi 
Sarajevo pod opsadom, sa92.ba

Kategorija:1993. u Bosni i Hercegovini
Kategorija:1995. u Bosni i Hercegovini
Kategorija:Masakri u ratu u Bosni i Hercegovini
Kategorija:Masakri u Sarajevu

hr:Pokolji u Sarajevu#Dobrinja